stanford-oval/wikipedia huggingface dataset:
Estadio Centenario

Estadio Centenario
Estadio Centenario on Uruguayn pääkaupungissa Montevideossa sijaitseva jalkapallostadion.
Stadion valmistui vuonna 1930. Sen nykyinen kapasiteetti on noin 76.609 .
Stadion on Uruguayn maajoukkueen kotikenttä. Myös Peñarol käyttää sitä.
Stadion oli 1930 MM-kilpailujen päänäyttämö. Sillä on pelattu myös Mundialito ja useita Etelä-Amerikan-mestaruuskilpailuja.
Aiheesta muualla

Kuvia tai muita tiedostoja aiheesta Estadio Centenario Wikimedia Commonsissa
Jalkapallon maailmanmestaruuskilpailujen loppuottelun järjestäneet stadionit
1930  Centenario (Montevideo) | 1934  Nazionale (Rooma) | 1938  Stade Olympique (Pariisi) | 1950  Maracanã (Rio de Janeiro) | 1954  Wankdorf (Bern) | 1958  Råsunda (Tukholma) | 1962  Nacional (Santiago) | 1966  Wembley (Lontoo)  | 1970  Azteca (México) | 1974  Olympiastadion (München) | 1978  Monumental (Buenos Aires) | 1982  Santiago Bernabéu (Madrid) | 1986  Azteca (México) | 1990  Stadio Olimpico (Rooma) | 1994  Rose Bowl (Pasadena) | 1998  Stade de France (Pariisi) | 2002  International (Jokohama) | 2006  Olympiastadion (Berliini) | 2010  Soccer City (Johannesburg) | 2014  Maracanã (Rio de Janeiro) | 2018  Lužniki (Moskova) | 2022  Lusailin stadion (Lusail) | 2026  MetLife Stadium (New York)
F.E.A.R. (pelisarja)

| F> E.A.R. |
| --- | --- |
Kehittäjä:  Monolith Productions Day 1 Studios TimeGate Studios Aeria Games
Julkaisija:  Vivendi (2005-2007) Warner Bros. (2009-)
Lajityyppi:  ensimmäisen persoonan ammuntapeli
Alusta:  Microsoft Windows, PlayStation 3, Xbox 360
Ensijulkaisu:  F.E.A.R. (2005)
Viimeisin julkaisu:  F.E.A.R. Online (2014)
Aiheesta muualla
MobyGames
Lisää peliartikkeleitaVideopelien teemasivulla
F.E.A.R. (lyhennetty sanoista First Encounter Assault Recon) on kauhuelementtejä sisältävä ensimmäisen persoonan ammuntapelisarja.
Tiivistelmä

Pelit keskittyvät F.E.A.R. joukkoon, jotka taistelevat paranormaaleja yksiöitä vastaan. Alma Wade, nuori yliluonnollinen tyttö, jota Armacham Technology Corporation testasivat, haluaa kostoa.
Pelit

| Vuosi | Nimi | Kehittäjä | Julkaisija | Huomioitavaa |
| --- | --- | --- | --- | --- |
| 2005 | F.E.A.R. | Monolith Productions | Vivendi SA |  |
| 2006 | F.E.A.R. Extraction Point | TimeGate Studios | Vivendi SA | Lisäosa |
| 2007 | F.E.A.R. Perseus Mandate | TimeGate Studios | Sierra Entertainment | Lisäosa |
| 2007 | F.E.A.R. Files | TimeGate Studios | Sierra Entertainment | Paketti |
| 2009 | F.E.A.R. 2: Project Origin | Monolith Productions | Warner Bros. Interactive Entertainment |  |
| 2009 | F.E.A.R. 2: Reborn | Monolith Productions | Warner Bros. Interactive Entertainment | Lisäosa |
| 2011 | F.E.A.R. 3 | Day 1 Studios | Warner Bros. Interactive Entertainment |  |
| 2014 | F.E.A.R. Online | Aeria Games & Entertainment | Warner Bros. Interactive Entertainment |  |
Aiheesta muualla

Pelisarja MobyGamesissä (englanniksi)
Estadio El Teniente

Estadio El Teniente
Estadio El Teniente on monikäyttöinen stadion Rancaguassa, Chilessä. Stadionia käytetään suurimmaksi osaksi jalkapallon pelaamiseen. Kapasiteetti tässä 1945 rakennetussa stadionissa on 14 450. Stadionilla pelattiin vuoden 1962 jalkapallon MM-kilpailujen otteluita. Kentän mitat ovat 105 x 68 metriä.
Aiheesta muualla

Kuvia tai muita tiedostoja aiheesta Estadio El Teniente Wikimedia Commonsissa
Eugenia Osterberger

| Eugenia Osterberger |
| --- | --- |

Henkilötiedot
Koko nimi:  Prudencia Eugenia Juana Osterberger Luard
Syntynyt: 20. joulukuuta 1852 Santiago de Compostela, Espanja
Kuollut: 8. helmikuuta 1932 (79 vuotta) Nizza, Ranska
Ammatti:  säveltäjä, pianisti
Puoliso:  Francisco Saunier Goubard
Muusikko
Tyylilajit:  romantiikka
Soittimet:  piano
  [ Muokkaa Wikidatassa ] [ ohje ]  
Eugenia Osterberger (koko nimeltään Prudencia Eugenia Juana Osterberger Luard; 20. joulukuuta 1852 Santiago de Compostela, Espanja – 8. helmikuuta 1932 Nizza, Ranska) oli espanjalainen romantiikan ajan säveltäjä ja pianisti. Hän oli tärkeä osa Galician kulttuuri- ja musiikkipiirejä 1800-luvun viimeisellä kolmanneksella. Osterbergerin nimellä ”Madame Saunier” tekemiä sävellyksiä julkaistiin Madridissa ja Pariisissa asti.
Osterberger osoitti myös kiinnostusta galicialaiseen kansanperinteeseen, sillä soolopianokappaleiden lisäksi hän sävelsi galiciankielisiä lauluja. Hänen kappaleissaan yhdistyivät saksalaisten liedien tapaan kansan parista saadut aiheet ja kulturellit, tyylikkäät sävelmät. Hän oli Galician kuninkaallisen akatemian kirjeenvaihtajajäsenenä akatemian perustamisesta lähtien, mutta vuodesta 1907 eteenpäin, kun hän muutti miehensä Francisco Saunierin kanssa Ranskan Rivieralle, hänen vaiheitaan ei tunneta tarkemmin.
Käännös suomeksi
Filip Vujanović

| Filip Vujanović> Филип Вујановић |
| --- | --- |

Montenegron presidentti
 22. toukokuuta 2003 – 20. toukokuuta 2018  
Edeltäjä:  Rifat Rastoder (virkaatekevä) Dragan Kujović (virkaatekevä)
Seuraaja:  Milo Đukanović
 25. marraskuuta 2002 – 19. toukokuuta 2003  
Edeltäjä:  Milo Đukanović
Seuraaja:  Rifat Rastoder (virkaatekevä) Dragan Kujović (virkaatekevä)
Montenegron pääministeri
 5. helmikuuta 1998 – 5. marraskuuta 2002  
Edeltäjä:  Milo Đukanović
Seuraaja:  Dragan Kujović (virkaatekevä)
Henkilötiedot
Syntynyt: 1. syyskuuta 1954 (ikä 70)  Belgrad, Serbian KT, Jugoslavia
Ammatti:  asianajaja
Puoliso:  Svetlana Vujanović
Tiedot
Puolue:  Sosiaalidemokraattinen puolue
Uskonto:  ortodoksi (itä)
Filip Vujanović (montenegroksi: Филип Вујановић, s. 1. syyskuuta 1954 Belgrad) on Montenegron entinen presidentti. Hänet valittiin virkaansa 11. toukokuuta 2003. Tätä ennen hän on toiminut muun muassa oikeus- ja sisäministerinä Đukanovićin hallituksissa ja pääministerinä 1998–2003. Vuosina 2003–2006 Montenegro muodosti Serbian kanssa Serbia ja Montenegron valtioliiton. Vuodesta 2006 hän on itsenäisen, Serbiasta eronneen Montenegron ensimmäinen presidentti. Vujanovićin seuraajaksi valittiin huhtikuussa entinen presidentti ja entinen moninkertainen pääministeri Milo Đukanović.
Vujanović opiskeli Belgradin yliopistossa oikeustiedettä ja työskenteli lakimiehenä vuoteen 1993. Hän on naimisissa ja hänellä on kaksi tytärtä ja poika.
Vujanović liittyi Demokraattiseen sosialistipuolueeseen 1993 presidentti Momir Bulatovićin kutsusta Jugoslavian lopettamisen jälkeen ja Serbia ja Montenegron muodostamisen aikaan.
Toimittuaan Milo Đukanovićin nimittämänä pääministerinä Vujanović nimitettiin 5. marraskuuta 2002 parlamentin puhemieheksi, jolloin hän sai presidentinviran Đukanovićin erottua ennenaikaisesti.
Vujanović sai joulukuun 2002 vaaleissa 86 % äänistä. Vaalit uusittiin kahteen kertaan, koska äänestysprosentti jäi alle laissa vaaditun 50 %. Viimeisellä kerralla tämä rajoitus poistettiin ja viimein toukokuussa 2003 valittiin presidentiksi 63 %:lla äänistä.
Vujanović valittiin toiselle kaudelle huhtikuussa 2008 ja kolmannelle huhtikuussa 2013. Hänen seuraajakseen tuli toukokuussa 2018 Montenegron politiikan keskeinen vaikuttaja, entinen presidentti ja entinen moninkertainen pääministeri Milo Đukanović.
F.K. Trube

| F> K. Trube Oy |
| --- | --- |
Yritysmuoto:  osakeyhtiö
Perustettu:  1913
Perustaja:  Karl Trube
Toimitusjohtaja:  Matti Leinonen
Kotipaikka:  Kuopio
Toimiala:  elintarvike
Tuotteet:  kahvileipä- ja konditoriatuotteet
Omistaja:  Hallman-Yhtiöt
Kotisivu:  www.trube.fi
Infobox OKVirheellinen NIMI-arvo: 
F.K. Trube Oy on pulla- ja konditoriatuotteisiin erikoistunut leipomo Kuopiossa. Yrityksen liikevaihto oli vuonna 2021 noin 6,8 miljoonaa euroa. F.K. Trube Oy kuuluu Hallman-konserniin. Leipomo työllistää noin 60 työntekijää ja tuotteita on myynnissä vähittäiskaupoissa ympäri Suomen.
Truben konditorian henkilökuntaa 1950-luvulla.
Historia

Yrityksen perusti Karl Trube Karjalankannaksella sijaitsevaan Kuokkalaan vuonna 1913. Truben leipomo oli 1900-luvun alussa kuuluisa erityisesti omenaleivoksistaan. Karl Truben poika Fredrik Trube, jota kutsuttiin myös lempinimellä "Ukko-Trube", peri oppinsa isältään. Fredrik Trube siirsi konditorialeipomon Kuopioon Puijonkadulle vuonna 1933. Fredrik ja Natalia Trubella ei ollut perillisiä. Trube myi liiketoimintansa Hallman-yhtiölle vuonna 1974 ja jäi eläkkeelle.
Truben tuotteita

Truben suosituimpiin pullatuotteisiin kuuluvat Voikierrepitko,  Kanelikierrepitko sekä Puolikas kilopitko. Valikoimiin kuuluu erilaisia täytepitkoja, bostonpullia sekä sesonkituotteita. Truben tuotevalikoimaan kuuluvat myös erilaiset konditoriatuotteet, joista suosituimpia ovat Pariisinleivos, Aleksanterinleivos sekä voileipäkakut. Truben konditoriatuotteet ovat myynnissä vähittäiskaupoissa ympäri Suomen. Truben toimintaa ohjaavat BRC-sertikaatti, FSSC 22000 -sertifikaatti sekä ISO 9001 -sertifikaatti.
Aiheesta muualla

Truben verkkosivut
Euros

Euros (m.kreik. Εὖρος) oli kreikkalaisessa mytologiassa itätuulen henkilöitymä ja jumaluus, yksi kahdeksasta anemoksesta. Hänen vastineensa roomalaisessa mytologiassa oli Vulturnus.
Euroksen vanhemmiksi nimetään Astraios ja Eos kuten muillekin kolmelle pääilmansuuntien tuulten jumaluudelle, mutta näistä poiketen häntä ei liitetty mihinkään antiikin kreikkalaisten vuodenajoista. Nämä kolme hänen veljeään olivat Boreas, Zefyros ja Notos.
FIM

FIM tarkoittaa seuraavia:
Suomen markka, kansainvälinen valuuttatunnus FIM, lakkautettu rahayksikkö
FIM, suomalainen sijoituspalveluyhtiö, vuosina 2007–2008 nimeltään Glitnir
FIM, Fédération Internationale de Motocyclisme, kansainvälinen moottoripyöräjärjestö.
FIM, Fédération Internationale des Musiciens, kansainvälinen muusikkojen liitto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FIM”, voi hakea sivunnimihaulla, laajalla sivunnimihaulla tai tekstihaulla.
FIFe

FIFe (Fédération Internationale Féline) on kansainvälinen kissaliittojen kattojärjestö. FIFen kanssa yhteistyötä tekevät jäsenliitot noudattavat yhdessä yhteisiä rotumääritelmiä, kasvattajanimi-, näyttely-, tuomari- ja tuomarioppilassääntöjä. FIFen kotipaikka sijaitsee Luxemburgissa ja virallisina kielinä käytetään englantia, saksaa ja ranskaa. Suomessa FIFen jäsenliittona toimii Suomen Kissaliitto ry.
Fernando Ubiergo

Fernando Ubiergo (s. 8. helmikuuta 1955, Valparaíso) on chileläinen muusikko ja laulaja-lauluntekijä.
Ubiergo opiskeli sosiologiaa Universidad de Chilessä, kunnes sotilashallinto sulki sen vuonna 1973. Tämän jälkeen hän aloitti musiikkiuransa voittaen muun muassa Festival de la Primaveralla kappaleellaan "Un café para Platón". "El tiempo en las bastillas" valittiin parhaaksi Festival de Viñalla vuonna 1978. Ubiergon ensimmäinen albumi myi 150 000 kappaletta.
Aiheesta muualla

Viralliset kotisivut (Arkistoitu – Internet Archive)
Ermistu järv

| Ermistu järv |
| --- | --- |

Valtiot:  Viro
Maakunnat:  Pärnumaa
Kunnat:  Tõstamaa
Koordinaatit:  58°22′16″N, 23°58′54″E
Vesistöalue ja valuma-alueen tietoja
Päävesistöalue:  Tõstamaa jõen valuma-alue
Laskujoki:  Tõstamaa jõgi
Järvinumero:  VEE2082300
Mittaustietoja
Pinnankorkeus:  29  m 
Rantaviiva:  19,545 km
Pinta-ala:  449,5  ha 
Keskisyvyys:  1,3 m
Suurin syvyys:  2,9 m
Valuma-alue:  32,3 km²
Saaria:  14
 fiErmistu järv 
Ermistu järv (myös Tõstamaa järv, Ärmistu järv, Mõisajärv, Härmesi järv)  on Virossa Tõstamaan maalaiskunnassa Pärnumaalla sijaitseva luonnollinen järvi.
Maantietoa

Järven pinta-ala on 456 hehtaaria (ha) ja se on 4,1 kilometriä pitkä ja 1,8 kilometriä leveä. Järven laskuojoki on Tõstamaa jõgi ja järven valuma-alueen laajuus on 32,3 km². Järvi on luodattu ja sen mukaan järven suurin syvyys on vain 2,9 metriä ja keskisyvyyskin 1,3 metriä. Näillä arvoilla järven laskennallinen tilavuus on 0,0059 kuutiokilometriä eli 5,9 miljoonaa kuutiometriä (m³). Järvessä on 14 pientä saarta, joiden yhteinen pinta-ala on 3,6 ha. Toisen lähteen mukaan saaria onkin 13 ja niiden yhteispinta-ala olisi 4,75 ha . Järven rantaviivan pituus on 19,5 kilometriä.
Järven luokittelu ja ekologia

Järvi on mutapohjainen järvi, jossa vesikasvillisuus ja rantojen ruohottuminen on vallannut avovedeltä laajoja alueita. Vedessä on kallioperän kalkkikivestä liuennutta vetykarbonaattia niin paljon, että vedestä on tullut keskikova (80−240 mg/l). Järven mataluudesta ja laajuudesta johtuen sen vesi ei koskaan lämpötilakerrostu. Järvellä pesii harvinaisina lajeina muun muassa maakotka ja siellä elää uhanalainen sirolampikorento.
Aiheesta muualla

Eesti Entsüklopeedia: Ermistu järv, viitattu 23.2.2017
Tõstamaa vald: Tõstamaa jõgi (Arkistoitu – Internet Archive), viitattu 23.2.2017
Fernando Vega

| 0 | 1 | 2 |
| --- | --- | --- |

Henkilötiedot
Koko nimi: Fernando Vega Torres
Syntymäaika: 3. heinäkuuta 1984 (ikä 40)
Syntymäpaikka: Arahal, Espanja
Pelipaikka: puolustaja
Pituus: 177 senttimetriä
Seura
Seura: Real Betis
Pelinumero: 3
Junioriseurat
: Sevilla
Seurat
| Vuodet | Seura | O (M) |
| 2002–2005 2005–2006 2006– | Sevilla B Lorca Real Betis | 69 (0) 39 (0) 109 (2) |
 Seurajoukkueuran tilastot kattavat vain kansalliset sarjat, päivitetty 9. syyskuuta 2010.
Fernando Vega Torres (s. 3. heinäkuuta 1984 Arahal, Sevilla) on espanjalainen jalkapalloilija. Hän edustaa tällä hetkellä Espanjan pääsarjassa pelaavaa Real Betisiä. Hän on pelipaikaltaan vasen laitapuolustaja.
Vega aloitti uransa Sevillasta ja on seuran kasvatteja. Hän pelasi yhteensä 69 ottelua Sevilla Atléticossa. Kauden 2005–2006 Vega pelasi Segunda Divisiónissa Lorca Deportivan joukkueessa.
Heinäkuussa 2006 Vega siirtyi Sevillan kaupungin toiseen joukkueeseen Real Betisiin ilmaisella siirrolla. Hän nousi nopeasti omalla pelipaikallaan joukkueen avauskokoonpanoon.
Aiheesta muualla

Fernando Vegan tilastot LFP:n sivustolla
Eric Johnson (kitaristi)

| Eric Johnson |
| --- | --- |

Henkilötiedot
Syntynyt: 17. elokuuta 1954
Muusikko
Aktiivisena:  1974–
Tyylilajit:  Rock Instrumentaalirock
Soittimet:  Fender Stratocaster  Gibson ES-335 Martin Signature Gibson SG
Yhtyeet:  G3 Mariani Alien Love Child Electromagnets
Levy-yhtiöt:  Reprise Capitol Ark 21 Records Vortexan Records
Aiheesta muualla
www.ericjohnson.com
  [ Muokkaa Wikidatassa ] [ ohje ]  
Eric "EJ" Johnson (s. 17. elokuuta 1954 Austin, Texas) on yhdysvaltalainen muusikko, joka tunnetaan parhaiten kitaristina ja laulajana. Johnsonin musiikissa yhdistyvät monet tyylit, kuten rock, blues, jazz, new age ja country.
Guitar Player -lehti sanoo Johnsonin olevan yksi maailman arvostetuimmista kitaravirtuooseista. Hän esittää instrumentaalikappaleiden lisäksi myös laulettuja kappaleita.
Johnsonin musiikkiin sekä soittotekniikkaan ovat vaikuttaneet monet kitaristit, kuten Stevie Ray Vaughan, Jeff Beck, Jimi Hendrix, Frank Zappa ja Jerry Reed.
Hän on voittanut vuonna 1991 Parhaan instrumentaalirockkappaleen Grammy-palkinnon vuonna 1990 julkaistun Ah Via Musicom -albumin kappaleella "Cliffs of Dover".
Eric Johnson on "Guitar Player" - lehden kunniajoukossa voitettuaan viidesti lehden äänestyksen sarjassa "Best Overall Guitarist".  Muut ovat Steve Howe ja Steve Morse.
Ura > Nuoruusvuodet

Johnson syntyi hyvin musikaaliseen perheeseen: hän ja hänen kolme siskoaan opiskelivat pianon soittoa, hänen veljellään oli oma yhtye, ja hänen isänsä harrasti musiikkia. Johnson sai 11-vuotiaana ensimmäisen kitaransa ja sai jo alkuvaiheillaan vaikutteita monilta eri musiikkityylien kitaristeilta, kuten Eric Claptonilta, Chet Atkinsilta, Jimi Hendrixiltä, Wes Montgomeryltä, Jerry Reediltä, Bob Dylanilta ja Django Reinhardtilta. Hänen ensimmäinen yhtyeensä oli psykedeelistä rockia soittava Mariani, johon hän liittyi 15-vuotiaana. Yhtye julkaisi vuonna 1968 demon, josta tuli myöhemmin haluttu keräilykohde.
Käytyään high schoolin ja yliopiston Johnson matkusti perheensä kanssa Afrikkaan. Palattuaan takaisin kotiseuduilleen Austiniin vuonna 1974 hän liittyi paikalliseen The Electromagnets -nimiseen fuusioyhtyeeseen. Yhtye keikkaili ja nauhoitti useita kappaleita, muttei saanut sopimusta suurimmilta levy-yhtiöiltä. Yhtye hajosi vuonna 1977.
Ura > Myöhempi musiikkiura

The Electromangnetsin hajottua Johnson perusti Eric Johnson Group -nimisen trion basisti Kyle Brockin ja rumpali Bill Maddoxin kanssa. Eric Johnson Group esiintyi useita kertoja eri puolilla Austinia ja nauhoitti vuonna 1978 Seven Worlds -nimisen albumin. Levy-yhtiön monien sopimuskiistojen vuoksi albumin julkaisua lykättiin, kunnes vuonna 1998 Johnson julkaisi albumin Ark 21 Recordsin kautta saatuaan oikeudet levyn julkaisemiseen.
Seven Worldsin nauhoituksen jälkeen Johnsonilla oli vaikeuksia saada uutta levytyssopimusta. Hän yritti luoda uraa toimimalla sessiokitaristina eri artistien, kuten Cat Stevensin, Christopher Crossin ja Carole Kingin, albumeilla ja esiintymällä paikallisilla klubeilla. Lopulta vuonna 1984 muusikko Prince näki Johnsonin esiintyvän televisiossa ja kiinnostui hänen musiikistaan. Princen, Christopher Crossin ja tuottaja David Ticklen suosituksesta Johnson sai sopimuksen Warner Brothersin kanssa, ja vuonna 1986 julkaistiin hänen ensimmäinen albuminsa Tones.
| 0 | 1 | 2 |
| --- | --- | --- |
| ” | Eric on niin hyvä, että se on naurettavaa. | ” |
– Steve Morse vuonna 1982 
Myöhemmin urallaan Johnson julkaisi monia albumeita, joista menestynein oli platinaa myynyt vuonna 1991 julkaistu Ah Via Musicom.
Kitarat ja laitteisto

Johnson on uransa aikana käyttänyt eniten Fenderin nimikkokitaraansa Eric Johnson Signature Stratocasteria ja Gibson ES-335 -kitaraa sekä Fenderin, Marshallin ja Dumblen kolmen vahvistimen sarjaa.
Diskografia

Tones (1986)
Ah Via Musicom (1990)
Venus Isle (1996)
Seven Worlds (1998, äänitetty 1976–77)
Souvenir (2002)
Bloom (2005)
Live from Austin, TX (2005, äänitetty 1988)
Close Up (2010)
Aiheesta muualla

Viralliset kotisivut
biografia blackbeltguitar[vanhentunut linkki]
Johnson (vasemmalla) esiintymässä The Electromagnetsin kanssa vuonna 1976.
Fredi Lilius

Fredi Lilius on suomalainen stand up -koomikko. Hän juonsi ohjelmaa Tommin ja Fredin läppäluukku, jota esitti TV Viisi. Liliuksen ura stand up -koomikkona alkoi kykyjenetsintäohjelmasta Get Up, Stand Up!
Filip von Schantz

| Filip von Schantz |
| --- | --- |
 Filip von Schantz.
Henkilötiedot
Koko nimi:  Johan Filip von Schantz
Syntynyt: 17. tammikuuta 1835 Ulvila
Kuollut: 24. heinäkuuta 1865 (30 vuotta) Helsinki
Ammatti:  säveltäjä, kapellimestari
  [ Muokkaa Wikidatassa ] [ ohje ]  
Johan Filip von Schantz (17. tammikuuta 1835 Ulvila – 24. heinäkuuta 1865 Helsinki) oli suomalainen säveltäjä ja kapellimestari.
Hän aloitti lakiopinnot Helsingin yliopistossa vuonna 1853, mutta hänet erotettiin 1855 niin sanotun Töölön jutun vuoksi, samaan aikaan kuin A. E. Nordenskiöld. Tämän jälkeen von Schantz opiskeli musiikkia aluksi Tukholmassa ja vuosina 1857−1860 valtion myöntämän stipendin turvin Leipzigissa Saksassa. Hän piti sävellyskonsertin Helsingissä vuonna 1858.
Schantz johti teatteriorkesteria Helsingissä ja järjesti teatteriesitysten lisäksi vuosina 1860–1861 konsertteja, joissa esitettiin muun muassa W. A. Mozartin, Ludwig van Beethovenin, Franz Schubertin, Robert Schumannin ja Giuseppe Verdin musiikkia. Filip von Schantz riitautui teatterin johdon kanssa ja muutti orkesterinsa kanssa ensin Tukholmaan ja myöhemmin Kööpenhaminaan. Terveyden heikennyttyä von Schantz palasi kotimaahansa vuonna 1864.
Von Schantz sävelsi mm. Kullervo-alkusoiton (1860), joka oli ensimmäinen suuri Kalevala-aiheinen orkesterisävellys, laulunäytelmän Ainamo (1864) sekä kuoro- ja yksinlauluja enimmäkseen Johan Ludvig Runebergin, Zachris Topeliuksen ja Emil von Qvantenin runoihin. Lisäksi hän teki orkesterisovituksen Porilaisten marssista.
Juristi, virka- ja valtiopäivämies Johannes Eberhard von Schantz oli Filip von Schantzin ja tämän puolison Charlotta Eufrosyne von Fieandtin poika.
Aiheesta muualla

Seija Lappalainen: / Schantz, Filip von (1835 - 1865) Kansallisbiografia-verkkojulkaisu (maksullinen).  9.10.2006. Helsinki:  Suomalaisen Kirjallisuuden Seura.
Muhi: Artikkelisarja: Keisariajan alkuvuosikymmenet Orkesterilaitoksen kehitys. (Ilkka Oramo)
Everworld

Everworld-kirjasarjan on kirjoittanut kirjailija K. A. Applegate ja siihen kuuluu tällä hetkellä 12 kirjaa, joista kaikki ovat suomennettu.
Kirjasarjassa viisi nuorta joutuu outoon maailmaan: Everworldiin. He saavat huomata ettei Everworldissä mikään ole mahdotonta. Se on täynnä jumalolentoja, jotka kaikki yrittävät epätoivoisesti pelastautua jumalten syöjältä, Ka Anorilta.
Everworldin idea ja juoni

Aikojen alussa jumalat sekä satuolennot asuivat vielä maanpäällä ihmisten, "kuolevaisten" kanssa. Ei ole tarkkaa tietoa siitä, miksi jumalat sitten tekivät seuraavan liikkeensä. He loivat uuden maailman, Everworldin, johon jumalat muuttivat itse, ja toivat mukanaan myös kaikenlaiset taikaolennot, samoin kuin muutamia ihmisiä palvelemaan heitä. Hetken aikaa kahden maailman välillä oleva portti oli erittäin heikko, mutta nyt myöhemmin se on melkein sulkeutunut.
Tarinassa on ilmeisesti silti myös muita maailmoja (vaikka niistä ei sen enempää mainita), koska Everworldiin on rantautunut myös jumalia syövä Ka Anor, joka horjuttaa Everworldin tasapainoa, ja saa jopa pahimmatkin asukit pelkäämään. Jumalat yrittävät keksiä keinon, jolla päihittää Ka Anor, mutta yksi jumalista, Loki, yrittää napata "vanhasta maailmasta" noitatyttö Senna Walesin, jonka avulla portti saataisiin taas auki, ja jumalat ja muut taikaolennot voisivat palata takaisin maapallolle. Näin ollen Everworld siis jäisi Ka Anorin haltuun.
Lokin napatessa Sennan, onnistuu hän kuitenkin myös sekoittamaan neljä muuta nuorta tapahtumiin, ja Everworldiin. Nuoret eivät kuitenkaan joudu täysin Everworldiin, vaan he palaavat takaisin vanhaan maailmaan aina kun nukahtavat Everworldissa. Toimii myös niin, että kun he heräävät Everworldissa, he eivät enää tiedä mitä vanhassa maailmassa sillä hetkellä tapahtuu.
Päähenkilöt

David Levin: Tarinassa hieman sankari- ja johtajaroolin ottanut poika. Vanhassa maailmassa David ei ollut suosittu, eikä johtaja-ainesta, vaan enemmänkin pelkuri, ja tarinan aikana hänellä on lähes jatkuva tarve todistaa olevansa mies. Vanhassa maailmassa Davidilla oli myös suhde Sennaan-
Senna Wales: Noitatyttö, jonka kautta nuoret ajautuvat Everworldiin. Sennalla on taikavoimia, joilla hän voi hallita miesihmisiä koskettamalla näitä. Sennalla on ollut Davidin lisäksi suhde myös Christopheriin, ja April on hänen sisarpuolensa.
Christopher Hitchcock: Sarkastinen, hieman ylimieliseltä vaikuttava ja vitsaileva henkilö tarinassa. Christopher tekee lähes jatkuvasti pilaa jonkun kustannuksella, ja hän tekee sen jotta kukaan ei oppisi tuntemaan häntä liikaa, tai "pääsisi liian lähelle." Christopher pystyy kuitenkin olemaan myös huolehtiva persoona.
Jalil Sherman: Joukon tutkijasielu, joka haluaa jatkuvasti ottaa selvää Everworldin "systeemistä" ja löytää kaikelle jonkinlaisen järjellisen selityksen. Jalililla on vanhassa maailmassa OCD (pakko-oireinen häiriö), mutta Everworldissa hänellä ei ole sitä.
April O'Brien: April on järkevä ja pirteähkö tyttö ryhmässä. April on näytelmäkerhossa vanhassa maailmassa, ja hän laulaa usein Rentin lauluja.
Everworld-kirjasarja

Sennan seuraajat (Search for Senna, suom. 2001)
Menetyksen maa (Land of Loss, suom. 2001)
Merlinin matkassa (Enter the Enchanted, suom. 2002)
Viikatenaisen valtakunta (Realm of the Reaper, suom. 2002)
Lohikäärmeen lunnaat (Discover the Destroyer, suom. 2002)
Kauhujen kita (Fear the Fantastic, suom. 2002)
Ongelmia Olympoksella (Gateway to the Gods, suom. 2003)
Uhrilahjan uhmaajat (Brave the Betrayal, suom. 2003)
Sennan silmin (Inside the Illusion, suom. 2004)
Syvyyksien syövereissä (Understand the Unknown, suom. 2005)
Konekiväärejä keijusaarella (Mystify the Magician, suom. 2006)
Jumalten juhlat (Entertain the End, suom. 2007)
Aiheesta muualla

Mari Viertola: Merlinin matkassa[vanhentunut linkki]. Turun sanomat 12.5.2002.